1- የፊሊፕ ኩቲንሆ ጉዳይ አሁንም መሰራታዊና ተጨባጭ የሆነ መግባባት ላይ እስካሁን ሊደርስ አልቻለም፡፡ ባርሴሎናዎች አሁንም የኔይማርን ተተኪ በአማራጭ ተጫዋቾች ለማግኘት ከፍተኛ ጥረት እያደረጉ ይገኛሉ፡፡ የ25 ዓመቱ ኩቲንሆ ደግሞ ቀዳሚ በካታሎኑ ክለብ ራዳር ውስጥ የገባ ተጫዋች ነው፡፡ ኩቲንሆም ወደ ባርሳ ለመጓዝ ፍላጎት ቢኖረውም ቀዮቹ ግን በፍጹም ፍቃደኛ ሊሆኑ አልቻሉም፡፡ ጀርመናዊው አሰልጣኝ የርገን ክሎፕ በድጋሚ ብራዚላዊው የአጥቂ አማካኝ ድንቅ ተጫዋች ፊሊፕ ኩቲንሆ ለማንኛውም ክለብ በየትኛውም ዋጋ እንደማይሸጥ ተናግረዋል፡፡ ሆኖም ግን አሁንም የዝውውር መስኮቱ እንደ ኔይማር ሁላ በኩቲንሆ ጉዳይ አዲስ ወሬ ሊያሰማን ይችላል፡፡
